b'\n_START_ARTICLE_\nRasvaimu\n_START_PARAGRAPH_\nRasvaimu eli liposuktio on plastiikkakirurginen toimenpide, jossa ihonalaista rasvakudosta poistetaan liuottamalla ja pois imem\xc3\xa4ll\xc3\xa4. Menetelm\xc3\xa4 poistaa rasvasoluja k\xc3\xa4sitellylt\xc3\xa4 alueelta, joten henkil\xc3\xb6n mahdollisesti lihoessa toimenpiteen j\xc3\xa4lkeen rasvaimulla k\xc3\xa4sitellyt alueet eiv\xc3\xa4t rasvoitu samoin kuin k\xc3\xa4sittelem\xc3\xa4tt\xc3\xb6m\xc3\xa4t. Rasvaimu voidaan suorittaa paikallispuudutuksessa, kevyess\xc3\xa4 sedaatiossa tai yleisanestesiassa._NEWLINE_Rasvaimussa voidaan k\xc3\xa4ytt\xc3\xa4\xc3\xa4 apuna radioaaltoja, jotka l\xc3\xa4mmitt\xc3\xa4v\xc3\xa4t kudoksia ja n\xc3\xa4in helpottavat rasvan poistamista. T\xc3\xa4ll\xc3\xb6in ymp\xc3\xa4r\xc3\xb6iv\xc3\xa4t kudokset vaurioituvat tavanomaista rasvaimua v\xc3\xa4hemm\xc3\xa4n._NEWLINE_Rasvaimu ei ole liikunnalla ja ruokavalion muutoksella suoritettavan laihdutuksen vaihtoehto, vaan sit\xc3\xa4 k\xc3\xa4ytet\xc3\xa4\xc3\xa4n poistamaan rasvaa vain niilt\xc3\xa4 alueilta, joilta rasvaa ei saa pois liikunnalla ja v\xc3\xa4h\xc3\xa4kalorisella ruokavaliolla.'